આ અંગે મહમૂદે વધુમાં જણાવ્યુ કે બીએસએફ અને સેનાને લગતી ગુપ્ત માહિતી લીક કરાવવામાં આ લોકો વિવિધ વિસ્તાર સાથે સંકળાયેલા લોકોના સંપર્કમાં હતા. અને તેઓ તેમને સતત પૈસા પહોંચાડતા હતા. અને પૈસાના જોરે તેઓ ગુપ્ત માહિતી બહાર કઢાવતા હતા. મહમૂદના આવા ખુલાસાની તપાસ કરી એજન્સીઓ આ વાતનું સમર્થન મેળવવા પ્રયાસ કરી રહી છે. અને જો આ વાત સાચી નીકળશે તો આ અંગે આગળની કાર્યવાહી માટે પત્ર લખવામાં આવશે. અત્રે ઉલ્લેખનીય છે કે દિલ્હી પોલીસે પાકિસ્તાની ઉચ્ચાયોગના કર્મચારી મહમૂદની પુછપરછ કરી હતી.પરંતુ કુટનૈતિક નિયમો હેઠળ દિલ્હી પોલીસે મહમૂદની ધરપકડ કરી ન હતી. પરંતુ તેને 48 કલાકમાં ભારત છોડીને ચાલ્યા જવા ફરમાન કરાયું હતું. આ કૌભાંડમાં અત્યાર સુધી અનેક લોકોની ધરપકડ થઈ ચુકી છે. જેમાં રાજસ્થાનના નાગૌરથી ત્રણ લોકો અને એક સાંસદના પીએ તરીકે કામ કરતા શખ્સની આ કેસમાં ધરપકડ થઈ ચુકી છે.